section_heading: Jakov kao engleski i škotski kralj
paragraph_text: Nakon smrti engleske kraljice Elizabete I. 24. ožujka 1603. sastalo se kraljevsko vijeće koje je trebalo odlučiti tko će naslijediti englesku krunu. Isto je donijelo odluku da će Jakov, kao najbliži rođak pokojne kraljice Elizabete I. naslijediti krunu. Jakov i njegova supruga Ana su okrunjeni za kralja i kraljicu Engleske dana 25. srpnja 1603. u Westminsterskoj opatiji. Kraljevina Škotska i Kraljevina Engleska ostale su zasebne države u personalnoj uniji.